Νενάντ Γιέστροβιτς

Ο Νενάντ Γιέστροβιτς (σερβικά κυριλλικά: Ненад Јестровић, γεννημένος στις 9 Μαΐου 1976) είναι Σέρβος πρώην επαγγελματίας ποδοσφαιριστής, ο οποίος αγωνιζόταν στη θέση του επιθετικού.

Συλλογική Καριέρα 
Ο Γιέστροβιτς ξεκίνησε την αγωνιστική του καριέρα από τη Ραντνίτσκι Ομπρένοβατς στις αρχές της δεκαετίας του 1990. Στη συνέχεια αγωνίστηκε με τα χρώματα της ΟΦΚ Βελιγραδίου στην Α΄ Κατηγορία της Γιουγκοσλαβίας, προτού αναχωρήσει για πρώτη φορά στην καριέρα του για το εξωτερικό το 1997. Ο Γιέστροβιτς πέρασε τρία χρόνια αγωνιζόμενος στη Γαλλία, όπου αγωνίστηκε για λογαριασμό των ΣΚ Μπαστιά (1997–1998) και Μετς (1998–2000). Στη συνέχεια μετακόμισε στη βελγική Μουσκρόν, με την οποία σημείωσε ιδιαίτερη επιτυχία στη διάρκεια της σεζόν 2000–01.

Ο Γιέστροβιτς πέρασε τα καλύτερα χρόνια της καριέρας του αγωνιζόμενος για λογαριασμό της Άντερλεχτ (2001–2005), αναδεικνυόμενος ως πρώτος σκόρερ της Σούπερ Λιγκ Βελγίου για τη σεζόν 2004-05. Πραγματοποίησε συνολικά 80 συμμετοχές πρωταθλήματος, στη διάρκεια των οποίων σημείωσε 55 τέρματα, προτού αποχωρήσει από τον σύλλογο των Βρυξελλών τον Ιανουάριο του 2006. Ο Γιέστροβιτς πέρασε στη συνέχεια ενάμισι χρόνο στα Ηνωμένα Αραβικά Εμιράτα, όπου και αγωνίστηκε με τα χρώματα των Αλ Αΐν και Αλ Νασρ.

Ο Γιέστροβιτς αναδείχτηκε, επίσης, πρώτος σκόρερ της Σούπερ Λιγκ Σερβίας για τη σεζόν 2007–08, ενώ αγωνιζόταν για λογαριασμό του Ερυθρού Αστέρα Βελιγραδίου. Πέρασε την τελευταία χρονιά της καριέρας του αγωνιζόμενος κατά το πρώτο μισό της σεζόν με την τουρκική Κοτσαέλισπορ (2008) και κατά το δεύτερο μισό με την πρώην ομάδα του, Μετς (2009), προτού αποσυρθεί από την ενεργό δράση στη διάρκεια του καλοκαιριού του 2009.

Διεθνής καριέρα 
Σε διεθνές επίπεδο, ο Γιέστροβιτς εκπροσώπησε τη Σερβία και Μαυροβούνιο από το 2003 έως το 2005, πραγματοποιώντας συνολικά 12 συμμετοχές, στη διάρκεια των οποίων σημείωσε πέντε τέρματα.

Εξωτερικοί σύνδεσμοι 
 Προφίλ από το Reprezentacija 
 Προφίλ από το Footballdatabase

Σέρβοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Σερβίας και Μαυροβουνίου
Ποδοσφαιριστές ΦΚ Ραντνίτσκι Ομπρένοβατς
Ποδοσφαιριστές ΟΦΚ Βελιγραδίου
Ποδοσφαιριστές Ερυθρού Αστέρα
Ποδοσφαιριστές ΣΚ Μπαστιά
Ποδοσφαιριστές ΦΚ Μετς
Ποδοσφαιριστές Λιγκ 1
Ποδοσφαιριστές Λιγκ 2
Ποδοσφαιριστές Ρουαγιάλ Εξελσιόρ Μουσκρόν
Ποδοσφαιριστές ΡΣΚ Άντερλεχτ
Ποδοσφαιριστές Προ Λιγκ Βελγίου
Ποδοσφαιριστές Αλ Αΐν ΦΚ
Ποδοσφαιριστές Αλ Νασρ ΣΚ
Ποδοσφαιριστές Πρωταθλήματος Αραβικού Κόλπου ΗΑΕ
Ποδοσφαιριστές Κοτσαέλισπορ
Ποδοσφαιριστές Σούπερ Λιγκ Τουρκίας
Ποδοσφαιριστές Σουπερλίγκα Σερβίας